AIŠKINAMASIS RAŠTAS
DĖL SAVIVALDYBĖS TARYBOS 2022 M. LIEPOS 11 D. SPRENDIMO NR. 1-232 „DĖL PANEVĖŽIO MIESTO SAVIVALDYBĖS BIUDŽETINIŲ ŠVIETIMO ĮSTAIGŲ TEIKIAMŲ ATLYGINTINŲ VIEŠŲJŲ PASLAUGŲ ĮKAINIŲ PATVIRTINIMO IR SAVIVALDYBĖS TARYBOS SPRENDIMŲ PRIPAŽINIMO NETEKUSIAIS GALIOS“
2026 m.                       d.

Panevėžys
1. Sprendimo projekto tikslas ir uždaviniai:
Sprendimo projekto tikslas – patvirtinti atnaujintus Panevėžio miesto savivaldybės biudžetinių švietimo įstaigų teikiamų atlygintinų viešųjų paslaugų ir patalpų (kabinetų, salių) bei atvirųjų erdvių nuomos atnaujintus įkainius, pritaikant juos prie pasikeitusių ekonominių sąlygų, padidėjusių turto išlaikymo ir komunalinių sąnaudų 
Sprendimo projekto uždaviniai: 

1. Užtikrinti ekonomiškai pagrįstus ir rinkos tendencijas atitinkančius paslaugų ir nuomos įkainius.   
2. Diferencijuoti Panevėžio miesto savivaldybės biudžetinių švietimo įstaigų nuomos ir paslaugų įkainius pagal nuomininkų ir paslaugų gavėjų grupes, patalpų ir atvirųjų erdvių pritaikymą bei įrengimą, renginių mastą ir grupių dydį, užtikrinant skaidrią, teisingą ir kitų savivaldybių bei įstaigų praktika pagrįstą kainodarą..
3. Integruoti Panevėžio „Žemynos“ progimnazijos plaukimo baseino paslaugų įkainius bei socialines lengvatas (patvirtintus Savivaldybės tarybos 2024 m. gegužės 30 d. sprendimu Nr. 1-248) į bendrą sprendimo priedą.
2. Siūlomos teisinio reguliavimo nuostatos, laukiami rezultatai: 
Teikiamu Panevėžio miesto savivaldybės tarybos sprendimo projektu siūloma atnaujinti ir iš esmės pakeisti iki šiol galiojusias Panevėžio miesto savivaldybės biudžetinių švietimo įstaigų teikiamų atlygintinų viešųjų paslaugų ir patalpų ir atvirųjų erdvių  nuomos įkainių nuostatas. 
Pagrindinis šio sprendimo rengimo pagrindas bei paskata – pačių švietimo įstaigų pateikti prašymai pakelti galiojančius įkainius. Įstaigų vadovai nurodo, kad esami įkainiai nebeatitinka faktinių paslaugų organizavimo bei patalpų išlaikymo sąnaudų, todėl tampa itin sudėtinga užtikrinti tinkamą teikiamų paslaugų kokybę, pritraukti aukštos kvalifikacijos lektorius, saugiai išlaikyti infrastruktūrą bei padengti išaugusius darbuotojų išlaikymo ir paslaugų kaštus.  
Atsižvelgiant į švietimo įstaigų prašymus, Panevėžio miesto savivaldybės administracijos direktoriaus 2026 metų rugpjūčio 12 d. įsakymu Nr. A-455 „Dėl darbo grupės Panevėžio miesto savivaldybės biudžetinių švietimo įstaigų teikiamų atlygintinų viešųjų paslaugų įkainių korekcijų projektui parengti sudarymo“ buvo sudaryta darbo grupė, kuriai buvo pavesta parengti atnaujintus įkainių siūlymus bei metodiką. Taip pat parengtas sprendimo projektas 2026 m. rugsėjo 14 d. buvo pristatytas ir aptartas Panevėžio miesto švietimo taryboje.
Paskutinį kartą bazinis paslaugų kainos tarifas (1,45 Eur) buvo nustatytas dar 2017 m., o pačių patalpų nuomos įkainių tvarka atnaujinta 2022 m. liepos mėn. Nuo to laiko ekonominė  situacija iš esmės pasikeitė: 2017–2025 m. vartotojų kainų indeksas išaugo apie 51–51,7 proc., taip pat nuosekliai kilo ir minimalusis mėnesinis atlyginimas (MMA). 

Atsižvelgiant į švietimo įstaigų prašymus ir siekiant priimti visapusiškai motyvuotą, pagrįstą bei skaidrų sprendimą, buvo atliktos trys išsamios analizės:
1. Paslaugų ir energijos kainų pokyčių analizė (2017–2026 m. periodu).

Remiantis Valstybės duomenų agentūros rodikliais nustatyta, kad:

·  elektros energijos kaina ne namų ūkiams padidėjo 86,70 % (nuo 9,27 EUR/100 kWh 2017 m. iki 17,31 EUR/100 kWh 2025 m.).

	2017
	2018
	2019
	2020
	2021
	2022
	2023
	2024
	2025
	Pokytis 2017-2025

	9,2688
	10,479
	7,2018
	5,7425
	23,5443
	31,6710
	16,2698
	15,7826
	17,3052
	86,70 proc.

(( 2,70 Eur.)


·  gamtinių dujų kaina ne namų ūkiams išaugo 162,8 % (nuo 10,07 EUR/GJ 2017 m. iki 26,47 EUR/GJ 2025 m.).
	2017
	2018
	2019
	2020
	2021
	2022
	2023
	2024
	2025
	Pokytis 2017-2025

	10,07
	11,43
	12,33
	13,37
	19,18
	37,78
	26,64
	29,12
	26,47
	162,8 proc.

(( 3,81 Eur.)


·  geriamojo vandens ir nuotekų tvarkymo kaina padidėjo 63,4 % (nuo 1,42 Eur/m³ 2018 m. iki 2,32 Eur/m³ 2026 m.).
	2018
	2019
	2020
	2021
	2022
	2023
	2024
	2025
	2026
	Pokytis 2018-2026

	1,42 Eur/m3
	1,52
	1,52
	1,56
	1,71
	1,85
	2,04
	2,17
	2,32
	63,4 proc.

(( 2,37 Eur.)


·  būsto, vandens, elektros, dujų ir kito kuro kainų indeksas (CP04) išaugo 80,6 % (nuo 62,08 2018 m. iki 112,14 2026 m.).
	2018

liepa
	2019

liepa
	2020

liepa
	2021

liepa
	2022

liepa
	2023

liepa
	2024

liepa
	2025

liepa
	2026

liepa
	Pokytis 

2018-2026

	62,08
	64,19
	60,43
	67,48
	101,40
	105,93
	96,46
	97,40
	112,14
	80,6 proc.

(( 2,62 Eur.)


·  butų nuomos kainos Panevėžio miesto savivaldybėje išaugo 78,8 % (nuo 51,12 EUR/m² 2019 m. iki 91,40 EUR/m² 2025 m.).
	2019
	2020
	2021
	2022
	2023
	2024
	2025
	Pokytis  2019-2025

	51,12
	50,76
	54,07
	60,89
	67,31
	72,68
	91,40
	78,8 proc.

(( 2,59 Eur.)


Įvertinus Valstybės duomenų agentūros duomenis, infliacijos bei energijos ir paslaugų kainų pokyčių intervalas svyruoja nuo 2,19 Eur iki 3,81 Eur. Atsižvelgiant į tai, pasirinktas optimalus ir ekonomiškai argumentuotas aritmetinis vidurkis – 3,00 Eur/val.
2. Kitų Lietuvos didžiųjų miestų patalpų ir atvirųjų erdvių nuomos įkainių analizė
Išnagrinėti Vilniaus, Kauno, Klaipėdos, Šiaulių ir Alytaus miestų savivaldybių biudžetinių švietimo įstaigų patalpų bei atvirųjų erdvių nuomos įkainiai ir taikomi kainodaros principai, siekiant, kad Panevėžio siūlomos kainos atitiktų šalies savivaldybių vidurkį ir bendrą pagrįstą modelį:  
	Patalpa
	Vilniaus m. sav.

(2025-01-29; 

1-852)
	Kauno m.

(2023-09-12; 

 T-443)
	Klaipėdos m. sav.

(2024-03-28; 

T2-76)
	Šiaulių m. sav.

(2023-03-30; 

T-109)
	Alytaus m. sav.

(2023-09-28; 

T-1265)

	Kabinetai ir kitos patalpos

1,45– 7 Eur

Panevėžio m. sav.

(2022-07-11; 

1-232)
	aukciono pradinė kaina 4,80 Eur. už 100 kv. m. 

Jei patalpa su įranga kaina dvigubinama;
	2-5 Eur; 

10-25Eur (kompiuterių klasė); 10 Eur (pailgintai veiklai)
	9 Eur. be budėtojo;

15 Eur su budėtoju.


	2-7 Eur. ir plius atskirai už inventorių, ekraną.

5-17 Eur
 (kompiuterių klasė);

5-17 Eur. konferencijų salė
	Neformaliojo vaikų švietimo paslaugų teikėjams, įtrauktiems į Švietimo ir mokslo institucijų registrą ir vykdantiems akredituotą Neformaliojo vaikų švietimo programą, kuri turi būti registruota Neformaliojo švietimo programų registre:

Iki 56 kv. m. – 2,00 -5,00 Eur.

 iki 150 kv. m – 2,00 – 10,00 Eur/val.;

nuo 151 kv. m – 4,00- 25,00 Eur/val.



	Sporto salės

1,45-20 Eur

Panevėžio m. sav.

(2022-07-11; 

1-232)
	
	(iki 200 kv. m.) -6 – 15 Eur.

(daugiau nei 200 kv. m.) 10 – 25 Eur.

Gimnastikos sale 4-10 Eur
	Iki 300 kv. m. 

7 Eur. be budėtojo;

13 Eur su budėtoju.

301-400 kv. m.

11 Eur. be budėtojo;

16 Eur su budėtoju.

...  25 Eur

3 val. renginiui 

60 Eur
	6-22 Eur.

Ikimokyklinio ugdymo įstaigose – 4-17 Eur.


	

	Aktų salės

1,45-12 Eur

Panevėžio m. sav.

(2022-07-11; 

1-232)
	
	7-15 Eur.

Ikimokyklinio ugdymo įstaigose – 4 Eur.

Choreografijos sale – 10-20 Eur.

Šokių sale – 7– 15 Eur
	Iki 200 kv. m. 

9 Eur. be budėtojo;

15 Eur su budėtoju.

201-300 kv. m.

10 Eur. be budėtojo;

16 Eur su budėtoju.

... 21 Eur

3 val. renginiui

 60 Eur
	5-16 Eur

Ikimokyklinio ugdymo įstaigose – 5-14 Eur.

2-9 Eur. šokių salė
	

	Įrengtiems lauko stadionams ir sporto aikštynams

1,45-25 Eur

Panevėžio m. sav.

(2022-07-11; 

1-232)
	aukciono pradinė kaina 1,12 Eur. už 100 kv. m.;
	10-25 Eur
	
	6-30 Eur be apšvietimo su dirbtine danga;

8-39 Eur su apšvietimu su dirbtine danga.

Kitas įkainis su dirbtine danga ir be jos
	


Prieita prie išvados, kad Panevėžio miesto savivaldybės biudžetinių įstaigų nuomojamų patalpų bei atvirųjų erdvių įkainiai turi būti priartinti prie šalies didžiųjų miestų taikomų įkainių vidurkio. 

Tarybos sprendimo projekte siūloma atskirti savivaldybės biudžetines įstaigas ir kitus švietimo bei socialinių paslaugų teikėjus, išskiriant pastaruosius į prioritetinę grupę su mažesniais įkainiais nei kitiems nuomininkams. Šis siūlymas grindžiamas šiomis nuostatomis:
1.
Neformaliojo vaikų švietimo (NVŠ) teikėjai (NVO, laisvieji mokytojai, viešosios įstaigos) savo veiklai organizuoti gauna valstybės ir savivaldybės biudžeto lėšas per tikslinius finansavimo mechanizmus (NVŠ krepšelį). Kadangi jų pajamų šaltinis apima ir valstybės tikslinį finansavimą, tikslinga jiems taikyti proporcingą, lengvatinį, tačiau didesnį tarifą nei visiškai iš savivaldybės biudžeto išlaikomoms biudžetinėms įstaigoms.
2.
Dauguma šių teikėjų už teikiamas ugdymo ar sporto paslaugas renka mokesčius iš tėvų (ugdytinių įmokas), todėl jų veikla generuoja pajamas ir iš privačių šaltinių. Patalpų suteikimas už minimalią biudžetinę kainą iš dalies pažeistų socialinio teisingumo ir sąžiningos konkurencijos principus.
3.
 Lengvatinis tarifas užtikrins didžiosios dalies nuomojamo turto išlaikymo ir komunalinių sąnaudų padengimą bei padengs papildomas budinčio personalo darbo užmokesčio išlaidas (daugumoje švietimo įstaigų nuo 17–18 val. būtina užtikrinti budėtojų, sargų ar apsaugos tarnybos paslaugas).
3. Miesto kultūros ir sporto įstaigų tarifų analizė.

Atlikta Panevėžio miesto kultūros bei sporto įstaigų (Panevėžio kultūros centro, Kraštotyros muziejaus, Dailės galerijos, Teatro „Menas“, Panevėžio apskrities Gabrielės Petkevičaitės-Bitės viešosios bibliotekos, Elenos Mezginaitės viešosios bibliotekos ir Nekilnojamojo turto valdymo centro) taikomų tarifų analizė.

· Kraštotyros muziejus: patalpos nuoma be įrangos (21 m²) – 20,00 Eur/val.; su įranga – 30,00 Eur/val.
· Panevėžio Elenos Mezginaitės viešoji biblioteka: patalpos nuoma su įranga – 15,00 Eur/val.
· Panevėžio apskrities Gabrielės Petkevičaitės-Bitės viešoji biblioteka: Koncertų erdvė (90 m²) – 25,00 Eur/val.; Konferencijų erdvė (93 m²) – 35,00 Eur/val.; Pažinimo erdvė (75 m²) – 25,00 Eur/val.; Menų skaitykla (60 m²) – 25,00 Eur/val.
· Panevėžio miesto dailės galerija (ir Keramikos paviljonas): patalpų nuoma renginiui – 70,00 Eur/val.
· Teatras „Menas“: salės nuoma (64 m²) – 70,00 Eur/val.
· Panevėžio kultūros centras: konferencijų salė (50 asm.) – 14,00 Eur/val.
· Panevėžio nekilnojamojo turto valdymo centras (patvirtinta 2024-12-27 sprendimu Nr. 1-562): Krepšinio sporto salė (Beržų g. 48) treniruotėms – 15,00–20,00 Eur/val., varžyboms – 25,00–35,00 Eur/val.; Rankinio sporto salė (Durpyno g. 3A) treniruotėms – 18,00–25,00 Eur/val., varžyboms – 24,00–42,00 Eur/val.; „Nevėžio“ sporto kompleksas (Taikos al. 11) treniruotėms – 12,00–18,00 Eur/val., varžyboms – 18,00–25,00 Eur/val.
Siūlomi Panevėžio miesto savivaldybės biudžetinių švietimo įstaigų patalpų bei atvirųjų erdvių nuomos įkainiai 

Remiantis atliktų analizių išvadomis, naujuoju teisiniu reguliavimu visos nuomojamos patalpos suskirstytos pagal tipą, plotą ir turimą įrangą, o nuomininkai suskirstyti į 3 grupes:
	Patalpos tipas ir plotas / įranga
	1 grupė: Savivaldybės biudžetinės įstaigos
	2 grupė: Savivaldybės švietimo teikėjai
	3 grupė: Kiti nuomininkai 

	Kabinetai ir kitos patalpos

	• Be įrangos
	3,00 Eur
	6,00 Eur
	10,00 Eur

	• Su įranga / specializuoti
	3,00 Eur
	8,00 Eur
	15,00 Eur

	Aktų, šokių ir kitos salės, skirtos  renginiams

	• Iki 200 kv. m. imtinai (be įrangos)
	3,00 Eur
	8,00 Eur
	14,00 Eur

	• Iki 200 kv. m. imtinai (su įranga)
	3,00 Eur
	12,00 Eur
	18,00 Eur

	• Daugiau nei 200 kv. m. (be įrangos)
	3,00 Eur
	12,00 Eur
	25,00 Eur

	• Daugiau nei 200 kv. m. (su įranga)
	3,00 Eur
	16,00 Eur
	35,00 Eur

	Sporto, gimnastikos ir kitos salės, skirtos sportui

	• Iki 200 kv. m. imtinai (mažos salės)
	3,00 Eur
	8,00 Eur
	20,00 Eur

	• Daugiau nei 200 kv. m. (didelės salės)
	3,00 Eur
	10,00 Eur
	28,00 Eur

	Įrengti lauko stadionai ir aikštynai

	• Be apšvietimo
	-
	10,00 Eur
	20,00 Eur

	• Su apšvietimu
	-
	14,00 Eur
	32,00 Eur


 Nuomininkų grupių diferencijavimas:

1 grupė (Savivaldybės biudžetinės įstaigos): taikomas vienodas fiksuotas 3,00 Eur/val. tarifas.

2 grupė (Savivaldybės švietimo teikėjai): taikomas lengvatinis 6,00–16,00 Eur/val. tarifas.

3 grupė (Kiti nuomininkai): taikomas pilnas 10,00–35,00 Eur/val. tarifas.

Atsižvelgiant į tai, kad savaitgaliais bei valstybinių švenčių dienomis savivaldybės biudžetinėse švietimo įstaigose turi dirbti papildomas budintis personalas, patalpų bei atvirųjų erdvių nuomos įkainius šiuo laiku siūloma didinti 50 proc.
Kitos teikiamų paslaugų įkainių nuostatos 
· Panevėžio Broniaus Vaidučio Kutavičiaus muzikos mokykla: atnaujinami organizuojamų renginių dalyvių mokesčiai pagal renginio mastą, formatą bei dalyvavimo formą, įvertinus konkursų ir festivalių organizavimo sąnaudas (patalpų parengimą, techninį aptarnavimą, vertinimo komisijų darbą, diplomų bei renginio medžiagos rengimą ir administravimą).

· Panevėžio švietimo centras: koreguojami kvalifikacijos tobulinimo paslaugų įkainiai, diferencijuojant juos pagal lektorių kilmę (šalies ar užsienio) bei grupės dydį ir įvedant išvažiuojamųjų renginių mokesčio apskaičiavimo formulę, atsižvelgiant į išaugusias lektorių paslaugų, mokymų organizavimo, metodinės medžiagos rengimo bei IT naudojimo sąnaudas.

· Lopšelis-darželis „Vyturėlis“: teikiamų paslaugų įkainiai padidinami 30 proc. dėl griežtų higienos ir saugos reikalavimų (plaukimo baseinas yra specifinės paskirties objektas, kuriam keliami aukšti higienos, saugos ir vandens kokybės reikalavimai, todėl būtina nuolat prižiūrėti įrangą, užtikrinti tinkamą vandens temperatūrą bei patalpų dezinfekciją).

· „Šviesos“ ugdymo centras: paslaugų įkainiai padidinami įstaigos siūlymu dėl išaugusių komunalinių išlaidų.

· Panevėžio „Žemynos“ progimnazija: į bendrą sprendimo priedą konsoliduojami plaukimo baseino teikiamų paslaugų įkainiai, patvirtinti Savivaldybės tarybos 2024 m. gegužės 30 d. sprendimu Nr. 1-248 „Dėl Panevėžio „Žemynos“ progimnazijos teikiamų paslaugų kainų nustatymo ir Savivaldybės tarybos 2020 m. birželio 23 d. sprendimo Nr. 1-197 pripažinimo netekusiu galios“ (patys įkainiai nekeičiami).

Sprendimo projektu siūloma nustatyti, kad nauji Panevėžio miesto savivaldybės biudžetinių švietimo įstaigų teikiamų atlygintinų viešųjų paslaugų ir patalpų bei atvirųjų erdvių nuomos įkainiai įsigalioja nuo 2027 m. sausio 1 d.
3. Lėšų poreikis ir šaltiniai:
Sprendimo projektui įgyvendinti papildomų Savivaldybės biudžeto lėšų nereikės. Priešingai – atnaujinus ir diferencijavus paslaugų bei patalpų nuomos įkainius, padidės švietimo įstaigų gaunamos pajamos, kurios bus panaudotos turto išlaikymo, komunalinėms ir paslaugų teikimo sąnaudoms padengti.
4. Sprendimui priimti reikalingi pagrindimai, skaičiavimai ar paaiškinimai:

Priėmus šį Savivaldybės tarybos sprendimą, neigiamų pasekmių nenumatoma. Sprendimo projekto nuostatos užtikrins ekonomiškai pagrįstą, skaidrų ir efektyvų Savivaldybės biudžetinių švietimo įstaigų turto valdymą bei suvienodintą paslaugų kainodarą.
5. Kieno iniciatyva parengtas sprendimo projektas:

Sprendimo projektas parengtas Savivaldybės administracijos Švietimo skyriaus, Panevėžio miesto savivaldybės bendrojo ugdymo bei ikimokyklinio ugdymo įstaigų, Panevėžio Broniaus Vaidučio Kutavičiaus muzikos mokyklos, Panevėžio švietimo centro, Panevėžio lopšelio-darželio „Vyturėlis“ ir Panevėžio „Šviesos“ ugdymo centro iniciatyva.
PRIDEDAMA: 
1. Lyginamasis Tarybos sprendimo projekto priedo variantas.

2. Panevėžio švietimo centro 2026 m. rugpjūčio 19 d. raštas Nr. GDŠ-541(22.1.13E) „Dėl Panevėžio švietimo centro teikiamų atlygintinų viešųjų paslaugų įkainių nustatymo.
3. Panevėžio „Šviesos“ ugdymo centro 2026 m. rugpjūčio 20 d. raštas Nr. GDŠ-544(22.1.13E) „Dėl apgyvendinimo įkainių padidinimo Panevėžio „Šviesos“ centro bendrabutyje“.

4. Panevėžio Broniaus Vaidučio Kutavičiaus muzikos mokyklos 2026 m. rugpjūčio 21 d. raštas Nr. GDŠ-546(22.1.13E) „Dėl teikiamų atlygintinų viešųjų paslaugų įkainių“.
5. Panevėžio lopšelio – darželio „Vyturėlis“ 2026 m. rugpjūčio 21 d. raštas Nr. GDŠ-548(22.1.13E) „Dėl paslaugų įkainių pakeitimo“.

6. Panevėžio ikimokyklinio ugdymo mokyklų vadovų asociacijos 2026 m. rugsėjo 21 d. raštas Nr. GDŠ-672(22.1.13E) „Dėl Panevėžio miesto savivaldybės biudžetinių švietimo įstaigų teikiamų atlygintinų viešųjų paslaugų įkainių“.
7. Lietuvos mokyklų vadovų asociacijos Panevėžio skyriaus 2026 m. rugsėjo 24 d. raštas Nr. JL-96 „Dėl Panevėžio miesto savivaldybės švietimo įstaigų teikiamų atlygintinų viešųjų paslaugų įkainių“.
Švietimo skyriaus vedėja



Silvija Sėrikovienė

Vyriausioji neformaliojo švietimo specialistė

Justina Stikliuvienė
